The Devil Rides Out (film)
The Devil Rides Out () je britanski horor film snimljen 1968. godine u režiji Terencea Fishera. Predstavlja adaptaciju istoimenog romana Dennisa Wheatleya. Protagonist, čiji lik tumači Christopher Lee, je vojvoda od Richleaua, aristokrat koji godine 1929. posjećuje prijatelja na imanju na jugu Engleske i tom prilikom nabasa na satanistički ritual u kojem sudjeluju dva mladića koje odluče spasiti. Radnja prikazuje kako prekida ritual i spašava mladiće, ali se potom zamak u kome se sklonio nađe pod opsadom satanista čiji je vođa Mocata (koga tumači Charles Gray) u tu svrhu prizvao demone iz Pakla.

Film je snimljen prije svega zahvaljujući Leeju, koji je bio veliki poklonik Wheatleyeve proze i godinama nastojao nagovarati filmsku kompaniju Hammer Films da ekranizira roman. Iako su prava bila otkupljena nekoliko godina prije, ekranizaciju je priječili tadašnji cenzorski standardi, koji su zabranjivali prikaz Satane i njegovih poklonika u filmovima. U drugoj polovici 1960-ih su, oni, međutim, oslabili te je za scenarista angažiran Richard Matheson, jedan od najuglednijih američkih pisaca fantastike i horora. Fisher je, pak, raspolagao za Hammer izuzetno visokim budžetom. Film je na kraju postigao uspjeh i kod publike, ali i kod kritike. Lee je dobio pohvale, a što se tumačilo i time da je nastojao iskoristiti jednu od rijetkih prilika za tumačenje pozitivca, a također i Charles Gray, kome se uloga Mocate smatra najboljom u karijeri.

Uloge 
 Christopher Lee – Nicholas, vojvoda od Richleaua
 Charles Gray – Mocata
 Niké Arrighi – Tanith Carlisle
 Leon Greene – Rex Van Ryn (sinkronizacija: Patrick Allen)
 Patrick Mower – Simon Aron
 Gwen Ffrangcon-Davies – Grofica
 Sarah Lawson – Marie Eaton
 Paul Eddington – Richard Eaton
 Rosalyn Landor – Peggy Eaton
 Russell Waters – Malin
 Eddie Powell – Jarac Mendesa (nenaveden na špici)

nenavedeni na špici 
 John Bown – recepcionar
 Yemi Ajibade – Afrikanac
 Ahmed Khalil – Indijac
 Zoe Starr – Indijka
 Willie Payne – Sluga
 Keith Pyott – Max
 Mohan Singh – Mocatin sluga
 Liane Aukin – Satanist
 John Falconer – Satanist
 Anne Godley – Satanist
 Richard Scott – Satanist
 Peter Swanwick – Satanist
 Bert Vivian – Satanist

Ostali 
 John Brown
 Richard Huggett

Izvori

Vanjske veze 
 
 
 

Britanski filmovi
Horor filmovi
Filmovi fantastike
Authority control 2